22.11.2022
FI
Euroopan unionin virallinen lehti
L 302/7
2.19.
’Lataustavalla 4’ tarkoitetaan standardin IEC 61851-1 lausekkeessa 6.2.4 määriteltyä lataustapaa, jossa ajo­ neuvo on kytketty latauslaitteeseen (EVSE), joka syöttää ajoneuvoon tasavirtaa (ajoneuvon ulkopuolisen laturin kautta), ja jossa ajoneuvon ja latausaseman välillä on tietoliikenneyhteys (signaali-/ohjausjohtimien ja/tai kiinteän verkon johtimien kautta).
2.20.
’Signaali-/ohjausportilla ’ tarkoitetaan porttia, joka on suunniteltu SE-asennelman komponenttien taikka SEasennelman ja paikallisen apulaitteen välistä liitäntää varten ja jota käytetään asiaankuuluvien toiminnallis­ ten vaatimusten mukaisesti (esimerkiksi liitäntäkaapelin suurin sallittu pituus).
Tällaisia ovat esimerkiksi RS232-liitäntä, USB-liitäntä, HDMI-liitäntä ja FireWire-liitäntä (IEEE 1394).
Lataustilassa olevien ajoneuvojen tapauksessa niitä ovat mm. ohjaussignaali, ohjaussignaalijohtimessa käytettävä PLC-teknologia ja CAN.
2.21.
’Kiinteän verkon portilla’ tarkoitetaan porttia, jonka kautta siirretään puhetta, dataa ja signaaleja erillisten järjestelmien liittämiseksi toisiinsa suoralla liitännällä yhden tai usean käyttäjän tietoliikenneverkkoon.
Täl­ laisia verkkoja ovat muiden muassa CATV, PSTN, ISDN, xDSL, LAN ja vastaavat.
Portteihin voidaan kytkeä suojattuja tai suojaamattomia kaapeleita, ja niiden kautta voidaan myös johtaa vaihto- tai tasavirtaa, jos se on osa televiestintäratkaisua.
2.22.
’Epäsymmetrisellä keinoverkolla (AAN)’ tarkoitetaan verkkoa, jonka avulla mitataan epäsymmetrisiä (yhteis­ muotoisia) jännitteitä suojaamattomissa symmetrisen signaalin johtimissa (esim. televiestintä) (tai syötetään tällaisia jännitteitä tällaisiin johtimiin) siten, että symmetrinen (differentiaalimuotoinen) signaali jätetään huomiotta.
Verkko kytketään lataustilassa olevan ajoneuvon tietoliikenne-/signaalijohtimiin tietyn kuormi­ tusimpedanssin syöttämiseksi ja/tai kytkennän katkaisemiseksi (esim. tietoliikenne-/signaalijohtimien ja vir­ ransyötön väliltä).
AAN-verkkoa käytetään tässä säännössä myös symmetristen johtimien yhteydessä.
2.23.
’Tasavirtalatauskeinoverkolla ’ tarkoitetaan lataustilassa olevan ajoneuvon korkeajännitteiseen tasavirtajohtimeen kytkettävää verkkoa, joka tuottaa tietyllä taajuusalueella tietyn kuormitusimpedanssin ja voi eristää ajo­ neuvon korkeajännitteisestä tasavirtalatausasemasta kyseisellä taajuusalueella.
2.24.
’Keinosähköverkolla (AMN)’ tarkoitetaan verkkoa, joka syöttää SE-asennelmaan määritellyn tasoista impedans­ sia radiotaajuuksilla, kytkee häiriöjännitteen mittausvastaanottimeen ja irrottaa testipiirin virransyötöstä.
Keinosähköverkkoja on kahta perustyyppiä: V-verkko (V-AMN) kytkee epäsymmetriset jännitteet ja delta­ verkko symmetriset ja epäsymmetriset jännitteet erikseen.
Termejä LISN (line impedance stabilization net­ work) ja V-AMN käytetään toistensa synonyymeinä.
Lataustilassa olevaan ajoneuvon virransyöttöön sijoi­ tettuna verkko tuottaa tietyllä taajuusalueella tietyn kuormitusimpedanssin ja eristää ajoneuvon virransyö­ töstä kyseisellä taajuusalueella.
2.25.
’Avoimella testauspaikalla’ tarkoitetaan mittauspaikkaa, joka on samanlainen kuin standardin CISPR 16 mu­ kainen avoimen tilan mittauspaikka mutta jossa ei tarvita maatasoa ja mittasuhteet ovat erilaiset.
3.
Hyväksynnän hakeminen
3.1.
Ajoneuvotyypin hyväksyntä
3.1.1.
Ajoneuvotyypin sähkömagneettisen yhteensopivuuden hyväksyntää koskevan hakemuksen jättää ajoneuvon valmistaja.
3.1.2.
Liitteessä 2 A annetaan ilmoituslomakkeen malli.
3.1.3.
Ajoneuvon valmistajan on laadittava luettelo, joka sisältää kaikki relevantit ajoneuvon SE-järjestelmät tai SEasennelmat, korimallit, korimateriaalien variaatiot, johdotukset, moottorimuunnokset, ohjauspyörän sijainnit (vasen/oikea) ja akselivälivaihtoehdot.
Relevanteilla SE-järjestelmillä tai SE-asennelmilla tarkoitetaan sellaisia laitteita, jotka voivat säteillä merkittävää laaja- tai kapeakaistaista säteilyä ja/tai liittyvät ajoneuvon häiriön­ sietotoimintoihin (ks. kohta 2.12), samoin kuin niitä, jotka tarjoavat REESS-järjestelmän lataamiseen käy­ tettävät kytkentäjärjestelmät.
3.1.4.
Valmistaja ja tyyppihyväksyntäviranomainen valitsevat yhdessä luettelosta edustavan ajoneuvon testausta varten.
Ajoneuvo valitaan valmistajan tarjoamien SE-järjestelmien perusteella.
Luettelosta voidaan valita testattavaksi yksi tai useita ajoneuvoja, jos valmistaja ja tyyppihyväksyntäviranomainen yhdessä katsovat, että käytettävät erilaiset SE-järjestelmät voivat vaikuttaa merkittävästi ajoneuvon sähkömagneettiseen yh­ teensopivuuteen verrattuna ensimmäiseen edustavaan ajoneuvoon.